CELEX: 32020R1228
Language: sk
Date: 2019-11-29 00:00:00
Title: Vykonávacie nariadenie Komisie (EÚ) 2020/1228 z 29. novembra 2019, ktorým sa stanovujú vykonávacie technické predpisy, pokiaľ ide o formát žiadostí o registráciu ako archív sekuritizačných údajov alebo o rozšírenie registrácie archívu obchodných údajov podľa nariadenia Európskeho parlamentu a Rady (EÚ) 2017/2402 (Text s významom pre EHP)

3.9.2020   
               
               
                  SK
               
               
                  Úradný vestník Európskej únie
               
               
                  L 289/330
               
            
         VYKONÁVACIE NARIADENIE KOMISIE (EÚ) 2020/1228
         z 29. novembra 2019,
         ktorým sa stanovujú vykonávacie technické predpisy, pokiaľ ide o formát žiadostí o registráciu ako archív sekuritizačných údajov alebo o rozšírenie registrácie archívu obchodných údajov podľa nariadenia Európskeho parlamentu a Rady (EÚ) 2017/2402
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/2402 z 12. decembra 2017, ktorým sa stanovuje všeobecný rámec pre sekuritizáciu a vytvára sa osobitný rámec pre jednoduchú, transparentnú a štandardizovanú sekuritizáciu (1), a najmä na jeho článok 10 ods. 8,
         keďže:
         
                     (1)
                  
                  
                     Jednotným formátom žiadostí Európskemu orgánu pre cenné papiere a trhy (ESMA) o registráciu za archív sekuritizačných údajov alebo o rozšírenie registrácie archívu obchodných údajov by sa malo zabezpečiť, aby boli všetky informácie vyžadované podľa delegovaného nariadenia Komisie (EÚ) 2020/1230 (2), predložené orgánu ESMA a aby ich tento orgán mohol ľahko identifikovať.
                  
               
                     (2)
                  
                  
                     Je dôležité, aby sa informácie v uvedených žiadostiach predkladali vo formáte, ktorý umožňuje uchovávanie na budúce použitie a reprodukciu. Preto by sa tieto žiadosti mali predkladať na trvalom médiu.
                  
               
                     (3)
                  
                  
                     Na uľahčenie identifikácie informácií predkladaných v rámci uvedených žiadostí by sa malo poskytovať jedinečné referenčné číslo a názov pre každý z ich dokumentov. Z toho istého dôvodu by sa malo od žiadateľa požadovať, aby identifikoval všetky predkladané informácie pomocou odkazu na ustanovenie delegovaného nariadenia Komisie (EÚ) 2020/1230, na ktoré sa daná informácia vzťahuje.
                  
               
                     (4)
                  
                  
                     Toto nariadenie vychádza z návrhu vykonávacích technických predpisov, ktoré orgán ESMA predložil Komisii.
                  
               
                     (5)
                  
                  
                     V súlade s článkom 15 nariadenia Európskeho parlamentu a Rady (EÚ) č. 1095/2010 (3) uskutočnil orgán ESMA otvorené verejné konzultácie o návrhu regulačných technických predpisov, z ktorých toto nariadenie vychádza, analyzoval potenciálne súvisiace náklady a prínosy a požiadal o stanovisko Skupinu zainteresovaných strán v oblasti cenných papierov a trhov zriadenú na základe článku 37 uvedeného nariadenia,
                  
               PRIJALA TOTO NARIADENIE:
         
            Článok 1
            Formát žiadosti o registráciu a rozšírenie registrácie
            
               1.   Žiadatelia o registráciu ako archív sekuritizačných údajov na základe článku 10 ods. 5 písm. a) nariadenia (EÚ) 2017/2402 musia vyplniť formáty uvedené v prílohe 1 k tomuto nariadeniu.
            
            
               2.   Archívy obchodných údajov žiadajúce o rozšírenie registrácie na základe článku 10 ods. 5 písm. b) nariadenia (EÚ) 2017/2402 musia vyplniť formáty uvedené v prílohe 2 k tomuto nariadeniu.
            
            
               3.   Na účely odsekov 1 a 2 sa žiadosti predkladajú:
               
                           a.
                        
                        
                           na trvalom médiu v zmysle článku 2 ods. 1 písm. m) smernice Európskeho parlamentu a Rady 2009/65/ES (4);
                        
                     
                           b.
                        
                        
                           s jedinečným referenčným číslom prideleným každému dokumentu zahrnutému v žiadosti.
                        
                     
         
         
            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. novembra 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 347, 28.12.2017, s. 35.
         
            (2)  Delegované nariadenie Komisie (EÚ) 2020/1230 z 29. novembra 2019, ktorým sa dopĺňa nariadenie Európskeho parlamentu a Rady (EÚ) 2017/2402, pokiaľ ide o regulačné technické predpisy, ktorými sa bližšie určujú podrobnosti žiadosti o registráciu archívu sekuritizačných údajov a podrobnosti žiadosti o zjednodušenú žiadosť o rozšírenie registrácie archívu obchodných údajov (pozri stranu 345 tohto úradného vestníka).
         
            (3)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 176/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).
         
            (4)  Smernica Európskeho parlamentu a Rady 2009/65/ES z 13. júla 2009 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP) (Ú. v. EÚ L 302, 17.11.2009, s. 32).
      
      
         
            PRÍLOHA I
            
               Formáty pre žiadosť o registráciu ako archív sekuritizačných údajov
            
            
               Tabuľka 1
            
            
               Všeobecné informácie
            
            
                        Dátum podania žiadosti
                     
                  
                        Obchodný názov archívu sekuritizačných údajov
                     
                  
                        Miesto založenia a rozsah podnikateľskej činnosti
                     
                  
                        Identifikátor právnickej osoby (LEI) zaregistrovaný v nadácii Global Legal Entity Identifier Foundation
                        
                     
                  
                        Adresa sídla archívu sekuritizačných údajov
                     
                  
                        Adresa sídla všetkých dcérskych spoločností archívu sekuritizačných údajov
                     
                  
                        Adresa sídla všetkých pobočiek archívu sekuritizačných údajov
                     
                  
                        Jednotný lokátor zdroja (URL) webového sídla archívu sekuritizačných údajov
                     
                  
                        Typy sekuritizácie, metódy prenosu rizika a druhy podkladových expozícií, pre ktoré žiadajúci archív žiada o registráciu
                     
                  
                        Ak je žiadateľ povolený alebo zaregistrovaný príslušným orgánom v členskom štáte, v ktorom je usadený, názov orgánu a referenčné číslo týkajúce sa povolenia alebo registrácie
                     
                  
                        Meno osoby/osôb zodpovednej/zodpovedných za žiadosť
                     
                  
                        Kontaktné údaje osoby/osôb zodpovednej/zodpovedných za žiadosť
                     
                  
                        Meno osoby/osôb zodpovednej/zodpovedných za súlad archívu sekuritizačných údajov (alebo iných zamestnancov zapojených do hodnotenia súladu archívu sekuritizačných údajov)
                     
                  
                        Kontaktné údaje osoby/osôb zodpovednej/zodpovedných za súlad archívu sekuritizačných údajov alebo iných zamestnancov zapojených do hodnotenia súladu archívu sekuritizačných údajov v súvislosti s poskytovaním základných sekuritizačných služieb
                     
                  
                        Názov materského podniku
                     
                  
                        LEI materského podniku zaregistrovaný v nadácii Global Legal Entity Identifier Foundation
                        
                     
                  
                        Adresa sídla materského podniku
                     
                  
                        Názov zodpovedného orgánu dohľadu nad materským podnikom
                     
                  
                        Referenčné číslo zodpovedného orgánu dohľadu nad materským podnikom
                     
                  
                        Názov hlavného materského podniku
                     
                  
                        LEI hlavného materského podniku zaregistrovaný v nadácii Global Legal Entity Identifier Foundation
                        
                     
                  
                        Adresa sídla hlavného materského podniku
                     
                  
                        Názov zodpovedného orgánu dohľadu nad hlavným materským podnikom
                     
                  
                        Referenčné číslo zodpovedného orgánu dohľadu nad hlavným materským podnikom
                     
                  
               
            
               Tabuľka 2
            
            
               Odkazy na dokumenty
                (1)
            
            
                        Ustanovenie delegovaného nariadenia Komisie (EÚ) 2020/1230 obsahujúce požiadavku na informácie, ktorej sa dokument týka.
                     
                     
                        Jedinečné referenčné číslo dokumentu
                     
                     
                        Názov dokumentu
                     
                     
                        Kapitola, oddiel alebo strana dokumentu, kde sa poskytujú informácie, alebo dôvod, prečo sa informácie neposkytujú
                     
                  
               (1)  Pre všetky informácie požadované v delegovanom nariadení Komisie (EÚ) 2020/1230 s výnimkou jeho článku 2 ods. 2 písm. a) až c), e), f), h) a i) a článku 7 ods. 2
         
      
      
         
            PRÍLOHA II
            
               Formáty pre žiadosť archívu obchodných údajov o rozšírenie registrácie
            
            
               Tabuľka 1
            
            
               Všeobecné informácie
            
            
                        Dátum podania žiadosti
                     
                  
                        Dátum registrácie žiadateľa ako archívu obchodných údajov
                     
                  
                        Obchodný názov archívu sekuritizačných údajov
                     
                  
                        Identifikátor právnickej osoby (LEI) zaregistrovaný v nadácii Global Legal Entity Identifier Foundation
                        
                     
                  
                        Adresa sídla archívu sekuritizačných údajov
                     
                  
                        Adresa sídla všetkých dcérskych spoločností archívu sekuritizačných údajov
                     
                  
                        Adresa sídla všetkých pobočiek archívu sekuritizačných údajov
                     
                  
                        Jednotný lokátor zdroja (URL) webového sídla archívu sekuritizačných údajov
                     
                  
                        Identifikátor právnickej osoby (LEI) zaregistrovaný v nadácii Global Legal Entity Identifier Foundation
                        
                     
                  
                        Typy sekuritizácie, metódy prenosu rizika a druhy podkladových expozícií, pre ktoré žiadajúci archív žiada o registráciu
                     
                  
                        Ak je žiadateľ povolený alebo zaregistrovaný príslušným orgánom v členskom štáte, v ktorom je usadený, názov orgánu a referenčné číslo týkajúce sa povolenia alebo registrácie
                     
                  
                        Meno osoby/osôb zodpovednej/zodpovedných za žiadosť
                     
                  
                        Kontaktné údaje osoby/osôb zodpovednej/zodpovedných za žiadosť
                     
                  
                        Meno osoby/osôb zodpovednej/zodpovedných za súlad archívu sekuritizačných údajov alebo iných zamestnancov zapojených do hodnotenia súladu archívu sekuritizačných údajov v súvislosti s poskytovaním základných sekuritizačných služieb
                     
                  
                        Kontaktné údaje osoby/osôb zodpovednej/zodpovedných za súlad archívu sekuritizačných údajov (alebo iných zamestnancov zapojených do hodnotenia súladu archívu sekuritizačných údajov)
                     
                  
               
            
               Tabuľka 2
            
            
               Odkazy na dokumenty
                (1)
            
            
                        Ustanovenie delegovaného nariadenia Komisie (EÚ) 2020/1230 obsahujúce požiadavku na informácie, ktorej sa dokument týka.
                     
                     
                        Jedinečné referenčné číslo dokumentu
                     
                     
                        Názov dokumentu
                     
                     
                        Kapitola, oddiel alebo strana dokumentu, kde sa poskytujú informácie, alebo dôvod, prečo sa informácie neposkytujú
                     
                  
               (1)  Pre všetky informácie požadované v delegovanom nariadení Komisie (EÚ) 2020/1230 s výnimkou jeho článku 2 ods. 2 písm. a) až c), e), f), h) a i) a článku 7 ods. 2